|  |  |
| --- | --- |
|  | ПРАВИЛНИКО ИЗМЕНАМА ПРАВИЛНИКА О ВРСТИ ОБРАЗОВАЊА НАСТАВНИКА У СТРУЧНИМ ШКОЛАМА КОЈЕ ОСТВАРУЈУ НАСТАВНИ ПЛАН И ПРОГРАМ ОГЛЕДА ЗА ОБРАЗОВНЕ ПРОФИЛЕ КОЗМЕТИЧКИ ТЕХНИЧАР, ЛАБОРАТОРИЈСКИ ТЕХНИЧАР, МЕДИЦИНСКА СЕСТРА - ТЕХНИЧАР, СТОМАТОЛОШКА СЕСТРА - ТЕХНИЧАР, ФАРМАЦЕУТСКИ ТЕХНИЧАР, ФИЗИОТЕРАПЕУТСКИ ТЕХНИЧАР, ЗДРАВСТВЕНИ НЕГОВАТЕЉ И МАСЕР("Сл. гласник РС - Просветни гласник", бр. 1/2007) |

На основу члана 110. став 4. Закона о основама система образовања и васпитања ("Службени гласник РС", бр. 62/03, 64/03 - исправка, 58/04, 62/04 - исправка, 79/05 - др. закон и 101/05 - др. закон),

Министар просвете и спорта доноси

**ПРАВИЛНИК
О ИЗМЕНАМА ПРАВИЛНИКА О ВРСТИ ОБРАЗОВАЊА
НАСТАВНИКА У СТРУЧНИМ ШКОЛАМА КОЈЕ ОСТВАРУЈУ
НАСТАВНИ ПЛАН И ПРОГРАМ ОГЛЕДА ЗА ОБРАЗОВНЕ
ПРОФИЛЕ КОЗМЕТИЧКИ ТЕХНИЧАР, ЛАБОРАТОРИЈСКИ
ТЕХНИЧАР, МЕДИЦИНСКА СЕСТРА - ТЕХНИЧАР,
СТОМАТОЛОШКА СЕСТРА - ТЕХНИЧАР, ФАРМАЦЕУТСКИ
ТЕХНИЧАР, ФИЗИОТЕРАПЕУТСКИ
ТЕХНИЧАР, ЗДРАВСТВЕНИ НЕГОВАТЕЉ И МАСЕР**

Члан 1.

У Правилнику о врсти образовања наставника у стручним школама које остварују наставни план и програм огледа за образовне профиле козметички техничар, лабораторијски техничар, медицинска сестра - техничар, стоматолошка сестра - техничар, фармацеутски

техничар, физиотерапеутски техничар, здравствени неговатељ и масер ("Просветни гласник", број 25/04), у члану 3. врше се следеће измене:

Тачка 3. мења се и гласи:

**"3. Хигијена и здравствено васпитање:**

- доктор медицине, специјалиста хигијене;

- доктор медицине."

Тачка 5. мења се и гласи:

"5. Медицинска микробиологија са епидемиологијом:

- доктор медицине, специјалиста микробиологије и паразитологије;

- доктор медицине, специјалиста епидемиолог;

- доктор медицине."

Тачка 9. мења се и гласи:

**"9. Основи клиничке медицине:**

**а) Теоријска настава:**

- доктор медицине, специјалиста физикалне медицине и рехабилитације;

- доктор медицине, специјалиста опште медицине;

- доктор медицине, специјалиста интерне медицине;

- доктор медицине.

**б) Вежбе и практична настава у блоку:**

- виша медицинска сестра - техничар."

Тачка 21. мења се и гласи:

**"21. Дијететика:**

- доктор медицине, специјалиста хигијене;

- доктор медицине."

Тачка 28. мења се и гласи:

**"28. Фармацеутска технологија:**

- дипломирани фармацеут, специјалиста фармацеутске технологије;

- дипломирани фармацеут."

Тачка 29. мења се и гласи:

**"29. Фармацеутска хемија са аналитиком лекова:**

- дипломирани фармацеут, специјалиста за испитивање и контролу лекова;

- дипломирани фармацеут."

Тачка 30. мења се и гласи:

**"30. Организација фармацеутске делатности:**

- дипломирани фармацеут, специјалиста социјалне медицине;

- дипломирани фармацеут."

Члан 2.

Овај правилник ступа на снагу осмог дана од дана објављивања у "Просветном гласнику".